CELEX: 31992R2949
Language: ro
Date: 1992-10-09 00:00:00
Title: Regulamentul (CEE) nr. 2949/92 al Comisiei din 9 octombrie 1992 privind clasificarea anumitor mărfuri în Nomenclatura Combinată

02/Volumul 05
            
            
               RO
            
            
               Jurnalul Ofícial al Uniunii Europene
            
            
               43
            
         31992R2949
   
               L 296/5
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2949/92 AL COMISIEI
   
   din 9 octombrie 1992
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 1039/92 al Comisiei (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, mărfurile descrise în coloana 1 a tabelului anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3;
   întrucât ar trebui ca, sub rezerva măsurilor în vigoare în Comunitate cu privire la sistemul dublu de control și la supravegherea comunitară prealabilă și a posteriori a produselor textile la importul în Comunitate, informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu prezentul regulament să poată fi în continuare invocate de către titularul acestora, pe parcursul unei anumite perioade, în conformitate cu dispozițiile articolului 6 din Regulamentul (CEE) nr. 3796/90 al Comisiei (3), astfel cum a fost modificat prin Regulamentul (CEE) nr. 2674/92 (4), în cazul în care acesta a încheiat un contract precum cel preconizat la articolul 14 alineatul (3) al doilea paragraf litera (a) sau (b) din Regulamentul (CEE) nr. 1715/90 al Consiliului (5);
   întrucât măsurile prevăzute de prezentul regulament sunt conforme cu avizul Comitetului pentru Nomenclatură,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului anexat sunt încadrate în Nomenclatura Combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Sub rezerva măsurilor în vigoare în Comunitate cu privire la sistemul dublu de control și la supravegherea comunitară prealabilă și a posteriori a produselor textile la importul în Comunitate, informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu prezentul regulament pot fi în continuare invocate de către titularul acestora, în conformitate cu dispozițiile articolului 6 din Regulamentul (CEE) nr. 3796/90, pe parcursul unei perioade de șaizeci de zile de la intrarea în vigoare a prezentului regulament, în cazul în care acesta a încheiat un contract precum cel preconizat la articolul 14 alineatul (3) al doilea paragraf litera (a) sau (b) din Regulamentul (CEE) nr. 1715/90.
   Articolul 3
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 octombrie 1992.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 110, 28.4.1992, p. 42.
   
      (3)  JO L 365, 28.12.1990, p. 17.
   
      (4)  JO L 271, 16.9.1992, p. 5.
   
      (5)  JO L 160, 26.6.1990, p. 1.
   ANEXĂ
   
               Descrierea mărfurilor
            
            
               Clasificare Codul NC
            
            
               Explicație
            
         
               (1)
            
            
               (2)
            
            
               (3)
            
         
               1.   Articol de îmbrăcăminte din tricot (100 % bumbac), unicolor, lejer, amplu, destinat să acopere partea superioară a corpului până la jumătatea coapselor. Prezintă o răscroială la gât rotunjită și amplă, prevăzută cu o margine aplicată din tricot, precum și cu mâneci scurte. Acest articol prezintă, de asemenea, un tiv la bază și la extremitățile mânecilor (rochie). (A se vedea fotografia nr. 505) (1).
            
            
               6104 42 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 6104 și 6104 42 00.
            
         
               2.   Articol de îmbrăcăminte din tricot (100 % bumbac), lejer, destinat să acopere partea superioară a corpului până sub talie, cu răscroiala gâtului rotunjită, prevăzută cu o deschizătură parțială în față cu nasturi care se încheie stânga peste dreapta, cu mâneci scurte care au tiv la extremități. Partea de jos a articolului este, de asemenea, tivită. La nivelul taliei este cusută o gaică din fir așa-zis „de lănțișor” prin care trece un șiret. (A se vedea fotografia nr. 508) (1).
            
            
               6105 10 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 4 de la capitolul 61, precum și cu textul codurilor NC 6105 și 6105 10 00.
               Șiretul este pur decorativ.
            
         
               3.   Articol de îmbrăcăminte pentru copii a căror înălțime este mai mare de 86 cm (talie comercială mai mare de 86), din tricot (100 % bumbac), cu mâneci scurte, destinat să acopere partea superioară a corpului, tivit la bază și la extremitatea mânecilor, coborând până sub talie.
               Prezintă o răscroială la gât rotunjită, cu margine aplicată din tricot, prevăzută cu o deschizătură parțială la nivelul umărului stâng, închizându-se cu doi nasturi.
               Acest articol prezintă și un motiv decorativ imprimat în partea din față (bluză). (A se vedea fotografia nr. 500) (1).
            
            
               6106 10 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 4 de la capitolul 61, precum și cu textul codurilor NC 6106 și 6106 10 00.
               A se vedea, de asemenea, notele explicative ale Nomenclaturii Combinate privind codurile NC 6106 și 6109.
               Clasificarea acestui articol de îmbrăcăminte la codul NC 6109 este exclusă din cauza prezenței nasturilor la nivelul umărului.
            
         
               4.   Articol de îmbrăcăminte din tricot (100 % bumbac), lejer, unicolor, cu mâneci scurte, destinat să acopere partea superioară a corpului până sub talie. Acest articol de îmbrăcăminte care prezintă o răscroială la gât rotunjită, prevăzută cu o bandă elastică din tricot, este tivit la bază și la extremitatea mânecilor. La nivelul taliei este cusută o gaică din fir așa-zis „de lănțișor” prin care trece un șiret. (A se vedea fotografia nr. 506) (1).
            
            
               6109 10 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota complementară 2 de la capitolul 61, precum și cu textul codurilor NC 6109 și 6109 10 00.
               A se vedea, de asemenea, notele explicative ale Sistemului Armonizat privind poziția 6109.
               Șiretul este pur decorativ.
            
         
               5.   Articol de îmbrăcăminte din tricot (100 % bumbac), lejer, destinat să acopere partea superioară a corpului până sub talie, fără mâneci, fără guler, cu răscroiala gâtului amplă și rotunjită, fără deschizătură. Baza acestui articol este tivită. Răscroiala gâtului și cea a mânecilor au o margine aplicată. La nivelul taliei este cusută o gaică din fir așa-zis „de lănțișor” prin care trece un șiret. (A se vedea fotografia nr. 507) (1).
            
            
               6109 10 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota complementară 2 de la capitolul 61, precum și cu textul codurilor NC 6109 și 6109 10 00.
               Șiretul este pur decorativ.
            
         
               6.   Articol de îmbrăcăminte din tricot (100 % fibre sintetice), destinat să acopere partea superioară a corpului până sub talie, cu mâneci scurte, cu un tiv la extremitatea mânecilor și la bază. Prezintă o răscroială a gâtului în formă de „V” în față, prevăzută cu guler și cu o margine, petrecându-se stânga peste dreapta, confecționate din alt tip de tricot. (A se vedea fotografia nr. 454) (1).
            
            
               6110 30 91
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 6110, 6110 30 și 6110 30 91. A se vedea, de asemenea, notele explicative ale Nomenclaturii Combinate privind codul NC 6110.
               Acest articol de îmbrăcăminte este asemănător cu un pulover.
            
         
               7.   Articol de îmbrăcăminte din tricot (65 % poliester, 35 % bumbac), amplu, destinat să acopere partea superioară a corpului până sub talie, cu mâneci scurte, cu un tiv la extremitatea mânecilor și la bază. La nivelul răscroielii gâtului prezintă o bandă elastică din tricot aplicată, formând un guler ajustat și montant cu o deschizătură în față, cu nasturi stânga peste dreapta. Acest articol prezintă, de asemenea, broderii aplicate la nivelul pieptului. (A se vedea fotografia nr. 455) (1).
            
            
               6110 30 91
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 6110, 6110 30 și 6110 30 91.
               A se vedea, de asemenea, notele explicative ale NomenclaturiiD Combinate privind codul NC 6110.
               Acest articol de îmbrăcăminte este asemănător cu un pulover.
            
         
               8.   Articol de îmbrăcăminte țesut (100 % fibre artificiale), destinat să acopere partea inferioară a corpului până sub genunchi, croit amplu. Prezintă o bucată din aceeași țesătură, înălțându-se de la talie, prevăzută cu bretele largi. Acest articol prezintă o deschizătură completă în față, închizându-se cu nasturi dreapta peste stânga (fustă). (A se vedea fotografia nr. 459) (1).
            
            
               6204 59 10
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 6204, 6204 59 și 6204 59 10.
               A se vedea, de asemenea, notele explicative ale Nomenclaturii Combinate privind codurile NC 6204 51 00 și 6204 59 90.
               Croiala și amplasarea bretelelor nu sunt suficiente pentru ca acest articol de îmbrăcăminte să poată fi purtat fără altul.
            
         
      
   
      
   
      (1)  Fotografiile au un caracter pur informativ.